3. Ashrafin leirin asukkaiden humanitaarinen tilanne
- Ennen äänestystä
Charles Tannock
(EN) Arvoisa puhemies, näyttäisi siltä, että parlamentin yksiköiden verkkosivuillaan julkistamassa tekstissä on ollut jokin virhe. Sanamuoto oli väärin ja ristiriidassa ryhmäni ja muiden alun perin käsiteltäväksi jättämän yhteisen päätöslauselmatekstin kanssa. En tiedä, onko teille ilmoitettu tästä ja voitteko ottaa sen huomioon, mutta tekstin 2 kohdassa pitäisi lukea seuraavaa: "Kunnioittaa jokaisen Ashrafin leirillä asuvan henkilökohtaisia tulevaisuudentoiveita". Tekstiä ei julkaistu tässä muodossa, jossa sen pitäisi olla.
Puhemies
(EN) Hyvä jäsen Tannock, minulle on ilmoitettu asiasta, ja kaikkiin kieliversioihin tehdään korjaukset.
Äänestyksen jälkeen
Hans-Peter Martin
(DE) Arvoisa puhemies, haluaisin kiinnittää huomionne siihen, että takanani äärioikeistoradikaalien joukossa on henkilöitä, jotka eivät ole parlamentin jäseniä, mutta käsittääkseni myös he käyttivät äänestyskortteja.
(Hälinää)
Puhemies
(EN) Hyvä jäsen Martin, kaikki väitteet tarkistetaan.
